ms en ms en ms id ms id ms ms en id es ms id ms id id en id id ms en
Mayat wanita dibakar selepas dibunuh di temui ditepi sungai
June 1, 2022 2:00 pm
Mayat seorang wanita tanpa identiti dipercayai dibunuh sebelum mayatnya dibakar di tepi Sungai Kuala Kangsar dekat Kampung Talang, Kuala Kangsar semalam (31 Mei).
Memetik laporan Sinar Harian, pihak polis bersama Unit Forensik serta Unit Anjing Pengesan (K9) Jabatan Siasatan Jenayah Ibu Pejabat Polis Kontinjen (IPK) bergegas ke lokasi kejadian selepas menerima laporan daripada orang awam berhubung penemuan mayat itu pada jam 3.05 petang.
Menurut Ketua Polis Perak, Datuk Mior Faridalathrash Wahid, hasil pemeriksaan awal di tempat kejadian mendapati, wanita terbabit dipercayai mati dibunuh dan dibakar di lokasi yang sama mangsa ditemukan. Tambahnya lagi, dari penelitian berdasarkan fizikal, mangsa dipercayai merupakan seorang wanita berbangsa India bagaimanapun, identiti sebenar mangsa masih belum dikenal pasti.
Mayat mangsa kemudian dibawa ke Hospital Kuala Kangsar untuk bedah siasat bagi mengetahui punca sebenar kematiannya. Kes berkenaan disiasat mengikut Seksyen 302 Kanun Keseksaan kerana membunuh.
Sementara itu, orang ramai yang mempunyai sebarang maklumat mengenai kejadian mahupun kehilangan ahli keluarga supaya tampil berhubung dengan mana-mana balai polis terdekat. Maklumat juga boleh disampaikan dengan terus menghubungi Pegawai Penyiasat kes, Asisten Superintendan Mohd Subkey Alias di talian 013-9285436.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Penumpang tumbuk kepala pramugara berdepan hukuman penjara 20 tahun
Salahuddin Ayub dilantik pengerusi PH Johor
{VIDEO} Bertengkar sebab tak puas hati isu pesanan air
Konfrontasi Turkiye-Greece makin meruncing
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
© 2020 puteradaily.com. All rights reserved.